《【双调】折桂令　秋晚》
元代·丘士元

楚天秋万顷烟霞，孤雁声悲，凄切伤咱！铁马叮当，寒蛩不住，切杵声杂。
银台上烧残降蜡，金炉内烟篆香加。感叹嗟呀，痛忆娇姿，恨满天涯。　相思
枉虚度岁月光阴，满腹离愁，一片忧心。斜月穿窗，寒风透户，夜永更深。
空落得忘餐废寝，怎能够并枕同衾？院落沉沉，无限相思，付与瑶琴！

作者简介：（约公元一三三一年前后在世）名、里、生卒年均不详，约元文宗至顺中前后在世。事迹亦无考。工曲，今存乐府群玉中。